**Infomøde & dialog for beboerne i Bellahøj I og II.**

Afdelingsbestyrelsen inviterer til infomøde og dialog på Bellahøj Vandrerhjem

* **onsdag den 9. november kl. 19.00 for alle beboere i SAB I**
* **mandag den 14. november kl.19.00 for beboere i SAB II**

På møderne vil vi samle op på beboernes rettigheder og muligheder i forbindelse med den særlige situation, vi står i som lejere i en bebyggelse, hvor der skal gennemføres forstærkningsprojekter og der er planlagt en kommende renovering og alle beboere skal genhuses over tid.

Afdelingsbestyrelsen arbejder for at fastholde beboernes rettigheder og sikre, at vi skal tilbydes at kunne vælge mellem midlertidig genhusning og permanent genhusning.

Afdelingsbestyrelsens juridiske rådgiver fra Københavns Lejerbevægelse deltager på begge møder.

**Høringssvar til Københavns kommune.**

**Søndag den 6. november** inviterer afdelingsbestyrelsen interesserede beboere til en snak om afdelingsbestyrelsens høringssvar og bemærkninger til Københavns Kommunes høringsskrivelse fra den 24. oktober 2022.

om det påtænkte påbud om at standse udlejningen i SAB II efter almenboliglovens § 165, stk. 1.

Afdelingsbestyrelsen lægger vægt på at KAB bør tilbyde beboerne, at de kan vælge mellem midlertidig genhusning og permanent genhusning, som vi blev lovet på informationsmøderne i november 2021.

**Mødet holdes søndag den 6. november kl. 16.00 i projektlejligheden i VBS 23B, 1.TV.**

Velkommen.

**Med venlig hilsen**

**Afdelingsbestyrelsen.**